Exqrch/javanese-Komodo-pixelgpt huggingface dataset:
Kéwan kang énak rasané iki jebulé duwé mupangat kang gedhé kanggo keséhatan kaya ta.: Ekstrak teripang utawa ekstrak gamat duwé fungsi kanggo nambani: Panggunaan teripang kanggo antisèptik tradhisional lan obat serba guna kanggo lelara wis dingertèni saka 500 taun kang kapungkur déning masarakat pulo Langkawi, malaysia
Banyu teripang racaké diombekaké déning ibu-ibu kang bibar nglahiraké, gunané kanggo ngendheg getih kang mili (pendarahan), utawa uga kanggo nyepetaké garingké utawa nambani tatu bocah-bocah kang bibar sunatan.
Bun Bun utawa ebun ya iku prosès kabentuke partikel-partikel banyu amarga kondensasi uwab banyu luwih kuwat katimbang prosès penguwaban banyu ing hawa
Gampange bun ya iku prosès pangebunan, malihé gas dadi cuwèran utawa uwab kang dadi titik-titik banyu
Bun dumadi saka hawa kang cedhak lemah banjur dadi adem
Hawa mau nyedhaki titik ing endi hawa ora cukup kanggo nadhahi uwab banyu
Luber uwab mau dadi bun ing dhuwur barang-barang kang cedhak lemah
Wayah awan barang-barang mau nyerep panas srengéngé, nanging ing wayah wengi kelangan panas saka prosès kang mau radiasi termal
Nalika barang-barang ing cedhak lemah dadhi adem, suhune mèlu suda
Hawa kang adem ora cukup nadhahi hawa kang anget
Nalika hawa kang adem tambah adem, bisa dadèkake titik bun
Titik bun ya iku suhu kang isih cukup nampung uwab banyu
Nalika hawane tambah adem, uwab mau dadhi bun
Bun dumadi saka titik embun kang jendhel, lan mau bun jendhel utawa bun putih
Bun jendhel dumadi nalika titik jendhel ing ngisore titik beku, lan dadeake uwab banyu kang luber langsung beku ing dhuwur barang-barang kang paling chedak
Bun jendhel ya iku pola kang dumadi saka kristal-kristal es kang dumadi ing dhuwur suket, godhong, lan liya-liyané
Embun beku dumadi ing wayah wengi, mligi wengi kang adem lan ora ana awan nalika suhu mudhun nganti 0 C ya iku suhu titik beku banyu
Bun jendhel lan bun dumadi saka cara kang padha
Wayah awan bumi nyerep panas saka srengéngé, lan dadi adem ing wayah wengi
Bun jendhel dan embun terbentuk kanthi cara kang ora beda adoh
Mudhune suhu luwih dhuwur ing wayah wengi kang cerah katimbang wengi berawan, amarga ora ana awan kang mantulke ucule panas bumi
Nalika prosès pengadheman mau, uwab banyu ngemun lan wujud titik-titik bun
Separo titik-titik mau jendhel nalika suhu mudhun dadi 0 °C
Titik-titik bun terus nambah lan dadi kristal beku nalika titik-titik embun nimg kiwa-tengené nguap dadhi uwab banyu
Nalika suhu ing ngisore titik jendhel, uwab banyu bisa dadi kristal es tanpa malih dadi titik embun
Kristal-kristal jendhel ana loro, siji persis pilar lan sijiné persis piring
Kristal kang wujud piring kabentuke rata lan mirib kristal hima
Kristal-kristal pilar wujud cagak es kosong wujud segi enam.
Blangkas Blangkas, kepiting ladam, mimi, utawa mintuna, yaiku pira-pira jinis kéwan kang "beruas" (artropoda) kang mnggoni perairang cethèk wewengkon paya-paya lan kawasan mangrove kang awujud kaya ladam jaran kang duwé buntut
kabèh iku (papat jinis) kalebu kulawaèrga limulidae lan dadi wakil saka bangsa Xiphosurida kang isih tahan urip
Citakan vosil kéwan iki ora ngalami owah-owahan wujud ateges saka masa Devon (400-250 yuta taun kang kapungkur) katimbang karo wujud kang saiki, sanajan jinisé ora padha
Mimi yaiku jeneng sajronin basa Jawaé kanggo kang jinis lanang lan mituna kaanggo jinis wédok
saka papat jinis iki, namung "L
polyphemus" kang ora tinemu ing perairan Indonésia.
Bètèng Van den Bosch Bètèng Van den Bosch utawa kang kondhang kanthi jeneng Bètèng Pendhem iki dumunung ing Kalurahan Pelem, Kacamatan Ngawi, Kabupatèn Ngawi, Provinsi Jawa Wétan
Bèntèng iki diyasa ing lahan kang ambané kira-kira 18 hèktar
Bètèng Van den Bosch iki ana ing koordinat 7o23'24"S - 111o27'16"E
Saliyané iku, bètèng iki uga dumunung ing pinggiré tempukaning Bengawan Sala lan Bengawan Madiun
Bètèng iki diyasa ing pinggiré kali amarga panggoné nguntungaké kanggo para penjajah
Pérangan mburi bètèng, ya iku tempukané Bengawan Sala lan Bengawan Madiun, iku dalan transportasi banyu kang cukup wigati
Saliyané iku, kali uga bisa dadi pertahanan alami yèn sawayah-wayah musuh nyerang
Bètèng Van den Bosch iku yasan kuna kang nuduhaké arsitèktur Walanda
Bèntèng iki diyasa déning Gubernur Jéndral Van den Bosch ing taun 1839 nganti 1845 guna ngadhepi tutugané Perjuangan Perlawanan lan serangan rakyat marang para penjajah, antarané ing Ngawi kang dibawahi Wirotani, salah sawijiné pengikut Pangéran Diponegoro
Babagan iki kaserat ana ing buku "De Java Oorlog" karangan P.J.F
Louw Jilid I Taun 1894
Bètèng Van den Bosch iki diarani Bètèng Pendhem amarga bètèng iki diubengi galengan kang dhuwuré nganti 20 mèter, dadi yèn dideleng saka njaba ora patiya katon bèntèngé
Saliyané iku, ing saubengé bètèng uga didhudhuk kalèn kang ambané 5 mèter, kang mesthiné kanggo jaga-jaga yèn ana serangan saka musuh
Bètèng Van Den Bosch iki uga kalebu bètèng indhuk dideleng saka akèhé ruangan lan yasan kang dhuwuré rong tingkat
Bètèng iki dipérang dadi gerbang utama, atusan kamar kanggo para prajurit, lapangan ing tengah bètèng lan kandhang-kandhang jaran.
Barakuda Brakuda ya iku iwak kang kalebu kelas Actinopterygii kang dikenal kanthi wujud kang medèni lan ukurané kang gedhi
Awaké dawa lan ditutupi sisik kang alus
Barakuda ya iku anggot génus "Sphyraena", siji-sijiné génus familia Sphyraenidae
Miturut para ahli, iwak mau ngalmi kapunaahan amarga terlalu akèh dijikuk utawa dipancing déning para Nelayan
Pakulinan para warigaluh Karibia anggoné mancing ora ramah lingkungan
Déwèké njikuk iwak-iwak ing laut tanpa ndeleng kelestariané laut sahengga marakaké iwak barakuda iku cures
Ana 26 spésies barakuda kang dingertèni, ya iku:
Akuntan intèrn Akuntan intèrn utawi akuntan lebet punika akuntan ingkang nyambut damel wonten ing perusahaan
bènten kaliyan akuntan publik, akuntan intern namung ngelaksanaake damelanipun kanggé kepentinganipun perusahaan ing pundi akuntan punika nymbut damel.
Kampung Pulo Kampung Pulo ya iku kampung sing ana ing pulau cilik, sing jênêngé Pulau Pajang
Diarani Pulau Pajang amarga pulau iki duwé bêntuk dawa utawa "memanjang" têkan kulon nganti wétan
Kampung Pulo uga diarani "miniatur" masarakat sing têtêp kuwat olehé nyêkêl adat istiadat.
Jeneng Jawa Jeneng Jawa iku cara pawèwèh jeneng kang dianut déning wong Jawa lan suku liya kang kaprabawan déning budaya Jawa, kaya déné wong Cina Jawa
Wong Jawa akèh kang mung nganggo siji jeneng nanging ana uga sawatara wong Jawa kang masang jeneng wong tuwané (bapaké) ing samburiné jenengé
Jeneng Jawa umumnya asal saka basa Jawa; akèh kang njupuk utawa ngandhut unsur saka basa Sangskerta
Jeneng tembung wiwitan "Su-" lan "Wa-" akèh tinemu ing lingkungan wong Jawa
Saliyané asal saka tembung Jawa lan Sangskerta jeneng Jawa uga kaprabawan déning tembung saka Basa Arab, mligi ing tlatah kang duwé tradhisi Islam kang kuwat, kaya déné ing tlatah pasisir lor Jawa
Akèh wong Jawa kang mung nganggo jeneng tunggal, tuladhané Présidhèn Indonésia kapisan lan kaloro, Soekarno lan Soeharto
Rakyat biyasa akèh kang mung duwé jeneng tunggal, déné wong-wong kang duwé pangkat utawa kalungguhan dhuwur ing masarakat racaké nganggo jeneng punjul siji, nanging arang kang nganggo jeneng kulawarga
Amaraga anané prabawa kabudayan njaba, akèh wong kang nambahaké jeneng marang jeneng tunggalé
Tuladhané: Albertus Soegijopranoto, biskop Indonesia sepisanan, migunakaké asma baptis Albertus ing sangarepé asmané, Soegijopranoto
Jeneng patronimik wong Jawa
Jeneng patronimik iku jeneng ngarep bapaké kang dipasang ing jeneng anaké
Tuladhané jeneng présidhèn Indonésia angka 4, Abdurrahman Wahid, kang dijupuk saka Wahid Hasyim, bapaké, kang njupuk saka Hasyim Asyari, (kang ngadegaké organissi pendiri Nahdlatul Ulama)
Semono uga jeneng présidhèn Indonésia angka 5, Megawati Sukarnoputri, kang njupuk asma bapaké, Soekarno, présidhèn Indonésia kang kapisan.
Sedimentasi Sédimèntasi ya iku prosès ngendhapé material sing digawa déning banyu, angin, ès, utawa gletser ing cekungan
Bisa uga diarani banyu mili utawa kali sing kalinedan.
Kim So Yeon Kim So Yeon ya iku salah sawijining artis ayu saka Koréa
Artis sing lair tanggal 2 Novèmber 1980 misuwur sawisé mbintangi filem "All About Eve" ngampingi aktor korea liyané ya iku "Jang Dong Gun"
Kim So Yeon ing taun 2009 naté dadi aktor utama ing filem Iris
Ing taun 2008 dadi pemeran utama ana ing drama Gourmet
Sawisé main ana ing filem Gourmet, main ana ing filem Iris ingkang duwé 20 episode
Dhèwèké maen dadi agen saka Koréa Utara, sing duwé jeneng Kim Song Hwa
Dadi pemeran utama ana ing filem drama romansa Prosecutor Princess, bareng Yoo Gun bintang filem ingkang isih enom, Park Si Hoo
Cyanophyta Cyanophyta utawa ganggang ijo - biru iku sumebar ing akèh papan panggonan, ya iku ing nggon banyu, ing lemah, ing watu, lan telanan watu
Lumrahé organisme iki akèh ing nggon bany kanthi pH nétral utawa bebanyon sing duwé sipat rada "basa"
Uga ana ganggang ijo - biru sing simbiosis karo organisme liya, contoné "Gleocapsa" lan "Nostoc" simbiosis karo ganggang gawé lumut kerak "lichen", "Anabaena" sing simbiosis karo lumut ati, paku banyu, cycad, lan angiosperma kanggo ngefiksasi nitrogen
Ganggang ijo - biru ngandhut jinis klorofil a
Liyané nduwé klorofil lan karotenoid, organisme iki uga nduwé fikosianin lan kadangkala fikoeritrin
Fikosianin ndandékaké ganggang ijo - biru nduwé warna sing kas, ya iku ijo rada biru
Nanging ora kabèh ganggang ijo - biru nduwé warna ijo - biru, ana sing ireng, coklat, kuning, abang, ijo, lan warna campuran
Akéh ganggang ijo - biru bisa nalèni nitrogen saka atmosfer
Prosès fiksasi nitrogen sing kadadéan ing heterosista
Oyot tuwuhan sing simbiosis karo Cyanophyta nyepakaké bahan sing dianggo Cyanophyta dadi ènergi kanggo ngubah Nitrogen dadi amonia lan nyediakaken bahan kimia sing bisa nalèni oksigèn
Kawiné Ganggang Ijo - Biru
Ganggang ijo - biru kawin kanthi cara nyigar sèl, fragmentasi, lan nggawé spora
Kanthi cara iki sèl langsung kasigar utawa tetep nggrombol, kaya ta "Gloeocapsa"
Fragmentasi kadadéan ing ganggang sing wujudé filamen, kados "Oscillatoria"
ing filamen sing dawa, yèn salah siji selé mati, mula sèl mati iku mantha filamen dadi 2 utawa luwih
Kethokan - kethokan mau ingaran "hormogonium"
Yèn hormogonium ucul saka filamen induk lan arep ddai invidu anyar, kaya ta "Plectonema boryanum" Ing kaanan sing kurang nguntungaké arep dadi spora sing sajatiné ya iku sèl vegetatif
Spora iki malih gedhé lan kandél amarga zat panganan sing katumpuk
Ganggang ijo - biru bisa obah kanthi cara slurut, nanging obahing awaké alon banget, kira - kira 250 mikrometer per menit
ganggang ijo - biru ora nduwé flaglela
Mupangate Ganggang Ijo - Biru
Ana ganggang ijo - biru sing bisa dipangan ya iku, "Spirulina sp"
Ana spésies ganggang ijo - biru sing simbiosis kanthi cara fiksasi nitrogen bébas, mula bisa nambah suburing lemah, contoné "Anabaena azollae".
Upacara Wiwit Upacara Wiwit inggih punika salah satunggaling upacara adat babagan tetanen ingkang dipunadani nalika badhé panen pantun
Upacara punika dipunadani ing wayah sonten sadinten sadèrèngipun pantun dipunpanen
Déné papan kanggé ngadani upacara wiwit punika inggih wonten ing tegalan sabin
Tata lampahing upacara wiwit punika dipunpandhegani déning tiyang ingkang dipunanggep sepuh utawi saged tiyang ingkang gadhah sabin piyambak
Déné sesajen saha ubarampe ingkang dipun-ginakaken wonten ing upacara wiwit punika ing antawisipun; sega liwet, sega golong ingkang wonten nginggilipun dipuntutup mawi kerak sekul
Lawuhipun sambel gepeng, endhog pitik godhog, saha gereh bakar
Salajengipun ingkang kanggé ngrias sesajen inggih punika uwi, gembili, saha arak-arakan (kados ta gedhang, kimpul, kacang brol, lan ketela) ingkang sampun dipungodhog rumiyin
Upacara wiwit gadhah ancas kanggé kaslametan sadayanipun
Upacara punika dipuntujokaken kanggé ingkang mbahu reksa (dhanyang alas) kanthi pangajab supados para tani dipunparingi kaslametan saha mugi-mugi asiling panen pantun saged kasil saé saéngga saged dipun-ginakaken kanthi saé ugi
Kajawi kanggé dhanyang upacara wiwit punika ugi katujokaken kanggé Bapak Kasa, Ibu Pertiwi, lan Mbok Sri
Upacara wiwit punika taksih asring dipunadani wonten ing tlatah Sléman, Gunungkidul, lan Kulon Praga
Tata cara upacara wiwit
Upacara wiwit dipunwiwiti kanthi beto sekul lan lauk paukipun dhateng sawah ingkang badhé dipunpanen
Salajengipun ngempalaken warga ingkang wonten ing sakitering sabin, celak papan kanggé ngadani upacara wiwit
Para warga kala wau lajeng dipunsuwun sesarengan sami ndedonga nyuwun dhateng Gusti Ingkang Maha Mirah supados lampahing upacara wiwit saged lancar kalis ing sambekala
Ugi ndedoga sukur dhateng Gusti Alloh SWT ingkang sampun paring rejeki ingkang kathah
Sasampunipun donga wiwit dipunandharaken, lajeng sekul wiwit dipunbagek-bagekaken dhateng para tani ingkang wonten ing papan kasebat lan sesarengan kembul bujana saking ubarampe upacara wiwit ingkang sampun dipunsamektakaken
Sasampunipun sami dhahar nembé kalajengaken miwiti kanggé manen pari ing sabin, ingkang dipunwiwiti déning tokoh tani ingkang rawuh ing papan wiwit kasebat, nembé dipunlajengaken dipunpanen déning para buruh tani sanèsipun.
Overijssel Overijssel (: [ˌoˑvərˈɛi̯səl]) (Saxon Bawah Walanda: Oaveriessel) yaiku provinsi ing pérangan wétan Walanda
Wewengkon iki duwé klasifikasi NUTS yaiku NL21
Jeneng provinsi iki duwé arti "Daratan seberang sungai IJssel"
Kutha krajan Overijssel yaiku Zwolle lan kutha gedhé dhéwé yaiku Enschede
Provinsi iki duwé 1.113.529 jiwa penduduk
Overijssel wewatesan karo Jerman ing wétan, wewengkon Achterhoek (Gelderland) ing kidul, wewengkon Veluwe (Gelderland) lan Flevoland ing kulon, sarta Friesland lan daratan bekas Drenthe ing lor
Ing Overijssel ana telu wewengkon: "Kop van Overijssel" ing kulon sagara, "Salland" ing pusat provinsi, lan "Twente" ing wétan
Saliyané kutha krajan Zwolle, kutha-kutha utama liyané yaiku Almelo, Deventer, Enschede,an Hengelo
Ing pérangan kidul-wétan, lumah provinsi sapérangan gedhé ana wedhi, diselani karo kali-kali cilik kaya Regge, Dinkel lan kali liyané
Ing kulon sagara, géologi sapérangan gedhé ana sedimen saka "Vecht Overijsselse" lan wadhas
Pérangan lor naté katutup déning "veen" (rawa) kang misahake pengering lan luwih subur saka kidul Drenthe kang naté dianggo kanggo bahan bakar kanggo kabutuhan gedhé
Amung sapérangan cilik kang isih ajeg nganti saiki ("Engbertsdijksvenen" cedhak Tubbergen, "Witteveen" (cedhak Haaksbergen), lan "Aamsveen" (cedhak Enschede)
Pérangan bebaya ing kulon sagara sapérangan gedhé ana sistem tlaga kang kawujud saka bekas alas gambut-pertambangan, "Weerribben", yaiku lahan teles kang duwé aji
Titik paling dhuwur ing Overijssel yaiku puncak saka Tankenberg, sawijining bukit ing kutha Losser, kang dhuwure 89 mèter (295 kaki)
Titik paling andhap yaiku ing Polder Mastenbroek cedhak Kampen kang dhuwure 2 mèter (6 kaki) dbpl
Mesin Mesin, inggih punika piranti "mekanik" utawi "elektrik" ingkang saged ngowahi ènergi dados tenaga kanggé mbiyantu pagawéanipun manungsa
Biasane mbutuhaké ènergi kang lumebu, supaya bisa ngetokaké ènergi kang luwih ana gunané ning kagiyatané manungsa
Mesin ning basa Indonésia sok uga didisebut karo jeneng pesawat, tuladhané pesawat telepon kang dijupuk saka basa Inggris "telephoné machine"
Nanging saiki aran pesawat luwih dingerteni dadi kapal mabur
Mesin wis dikembangaké kemampuané déning manungsa sadurungé ana seratan bab ngèlmu mesin
Kang gawé béda saking peranti prasaja lan mekanisme utawa "pesawat prasaja" ya iku sumber tenaga lan mungkiné carané nganggo kang sakarepé dhéwé
Mesin racaké nunjukaké maring pérangan kang kerja kanthi barengan
Lumrahé piranti iki ngurangi tenaga kang kudu ditokaké, ngubah arah gaya,
Uranium Uranium yakuwi sawijining unsur kimia jroning tabel périodik kang nduwèni lambang U lan nomer atom 92
yaiku wujud salah sijiné unsur kimia sajeroning tabel periodik kang duwèni lambang U lan nomer atom 92
Salah sijiné logam abot, beracun, wernané putih rodok pérak lan radioaktif alami, uranium kalebu ing sèri aktiinida ("actinide series")
isotopé 235U digunakaké minangka bahan bakar reaktor nuklir lan senjata nuklir
Uranium racaké ana ing watu-watunan nanging cacahé sithik, uga ana ing lemah, banyu, wit-witan, lan kéwan (kalebu manungsa)
Uranium wujud unsur logam radioaktif kanthi titik lebur 1.1.50 C lan titik umob 3.818C
Uranium tinemu ing taun 1789 déning M
Uranium sumberé saka mineral, kaya ta kerpu uranium(uranit), karnotit, lan wiji liyané
Panggunaan uranium dhéwé yaiku minangka kanggo keramik, pigmen gelas, fotografi lan analisis kimia
Uranium ndarbèni 92 proton lan 92 elektron, lan elektron valensi 6
inti uranium ngiket akèhé 141 nganti 146 neutron, saéngga ana 6 isotop uranium
isotop kang paling umum yaiku uranium 238 (146 neutron) lan uranium 235 (143 neutron)
Kabèh isotop uranium ora stabil lan sipaté radioaktif endèk
Uranium Nduwèni bobot atom paling abot kapindho ing antarané kabèh unsur-unsur kimia kang bisa tinemu kanthi alami
Masa jinis uranium kira-kira 70% luwih gedhé daripada timbel, nanging ora sepadet emas utawa tungsten
Uranium bisa tinemu kanthi alami ing konsèntrasi éndek ing lemah, wewatuan, lan banyu
Uranium kang bisa ditemoni kanthi alami yaiku uranium 238 (99,2742%), uranium-235 (0,7204%), sekelumit uranium-234 (0,0054%)
Uraanium meluruh kanthi alon kanti mancaraké partikel alfa
Umur paruh uranium 238 yiku 4,47 miliyar taun, wondéné kanggo uranium 235 yaiku 704 taun
Mangka saka iku, uranium bisa minangka ngerténi umuré bumi
Uranium 235 wujud siji-sijiné isotop unusur kimia alami kang sipaté fisil (yaiku bisa nahan reaksi beranté ing fusi nuklir), wondéné uranium 238 bisa didadèkaké fisil nggunakaké neutron rikat
Saliyané iku, uranium 238 uga bisa ditransmutasikaké dadi plutonium-239 kang sipaté fisil sajeroning reaktor nuklir
Isotop uranium liyané kang uga sipaté fisil yaiku uranium 233 kang dikasélaké saka torium Mupangat Uranium
Uranium yaiku bahan bakar nuklir kang wigati banget
Uranium 238 bisa diowah dadi Putonium
Kagunaan bahan bakar nuklir kanggo ngasélaké ènergi listrik, kanggo gawé isotop kang minangka tujuan damé, lan minangka peledak
Kapasitas 429 reaktor pembangkit listrik tenaga nuklir ing donya kang beroprasi ing januari 1990 dikira-kira nganti 311.000 megawatt
uranium digunakaké sajeroning peralatan petunjuk inert, sajeroning kompas giro, miangka imbangan bobot kanggo lumah kontrol penerbangan.
Sacra Kimiawi, uranium wujud logam abot kang wernané kepérakan
Salah sijiné uaranium isi 10 cm duwé massa nyedaki 20 kg lan kanthi umum 70% luwih padet katimbang timbal (timah ireng)
Ing suhu 600 nganti 700 °C sajeroning tekanan kang dhuwur banget logam DU bakal empan dhéwé, mbentuk abluk "AerosolDU" kang sipaté èncèrlan panas banget
Lumrahé ing kalangan mliter DU iki digunakaké minangka senjata konvensional
Ora minangka bahan peledak nuklir, DU digunakaké minangka sanjata penembus, racaké digawé kanggo senjata Anti tank
Sejata iki bisa nembus baja kang kandel
Digunakaké déning militèr Amérika Sarékat minangka pelapis tank M1 Abrams, yaiku campuran antarané DU lan 0,7%Titanium.
Fakultas Ékonomika lan Bisnis Universitas Diponegoro Fakultas Ékonomika lan Bisnis (Fakultas Ekonomika lan Bisnis: Basa Indonésia) Universitas Diponegoro diadhekaké ing tanggal 14 Maret 1960, tanggal mau uga dikukuhaké kanggé "Dies Natalis"
Fakultas Ékonoika lan Bisnis ing wiwitane gadhah jeneng Fakultas Ékonomi, lan kaubah dadhos Fakultas Ékonomika lan Bisnis Universitas Diponegoro wiwit ditetapake kaputusan Rektor Universitas Diponegoro ing tanggal 21 Juni 2011 No
347/SK/UN7/2011, babagan kagubahan jeneng Fakultas Ékonomi Universitas Diponegoro dadhos Fakultas Ékonomika lan Bisnis Universitas Diponegoro
Ing Agustus 2010 Fakultas Ékonomika lan Bisnis Universitas Diponegoro sampun pindhah lokasinipun ten Kampus Tembalang
Kampus Tembalang digunaake kanggo Mahasiswa program S1, manawi Kampus ing Jl
Erlangga kanggé perkuliahan Diploma III, Program Magister lan S3 Dhoktor Ilmu Ékonomi
Jurusan lan Program Studi
Program Pendidikan Profesi Akuntansi (PPA)
sak lintunipun Program-program mau, ing taun ajaran 2004/2005 dugi 2006/2007, Fakultas Ékonomi UNDIP nganaake kerja sama kaliyan Direktorat Jenderal Pajak Departemen Keuangan mbukak kelas mirunggan kerjasama Program S1 Penilaian Properti
wiwit di adhékakè dugi taun 2012 FEB Undip pun gadhah dekan kang bènten-bènten
Anapun dekan-dekan ingkang jabat wontan ing FEB Undip
Rakai Garung Rakai Garung iku raja Karajan Mataram Kuna saka Wangsa Sanjaya
Rakai iki nerusaké Rakai Warak sing nyekel kuwasa ing taun 828 nganti 847
Jeneng Rakai Garung disebutkan ing Prasasti Wanua Tengah III, karan sadurungé Rakai Pikatan
Prasasti paling lawas sing naté tinemu katulis Rakai Garung ya iku Prasasti Pengging kanthi angka taun 819
Manut de Casparis, Rakai Garung iki padha karo Dang Karayân Partâpan Pu Plâr sing katulis ing Prasasti Gandasuli
Ing prasasti iku, Dang Karayân karo sisihané, Pu Plâr, nggiyaraké upacara sima
Jeneng Pu Plâr dhéwé tinemu ing naskah Prasasti Karangtengah, bebarengan karo Pramodhawardhani lan Samaratungga
Putri Pramodhawardhani dianggep padha karo Sri Kaluhunnan
Mula, pètungané de Casparis ya iku Pramodhawardhani iku mantuné Rakai Garung amarga dhaup karo Rakai Pikatan
Kanthi dhasar prasasti Kedhu, désa Guntur iku lumebu ing laladan wihara Garung lan lumebu ing wewengkoné Patapan
Kanthi lelandhesan iku, De Casparis nganggep yèn Rakai patapan iku padha karo Rakai Garung sing mau ing Prasasti Mantyasih, sinebut sadurungé Rakai Pikatan
Mula saka iku banjur dirunut yèn Pu Palar (Pu Plâr) iku sadurungé isih dadi bawahé Samaratungga
Putrané, Rakai Pikatan Pu Manuku dhaup karo Pramodhawardhani sing marisi karajan Mataram Kuna
Béda manèh karo pamikirané Slamet Muljana sing nganggep Rakai Garung iku ura padha karo Dang Karayân Partâpan Pu Plâr
Alesané, Dang Karayân mau mung duwé gelar "haji" (raja cilik utawa panggedhé), dudu maharaja
Jeneng Dang Karayân uga ora tinemu ing silsilah raja ing Prasasti Poh Pitu
Dadi, sing dimaksud Rakai Garung iki, déning Slamet, padha karo Samaratungga.
Jenang ladu Jenang ladu inggih punika salah satunggaling tetedhan tradhisional saking kabupatèn Banjarnegara,Jawa Tengah
Rupa jenang ladu punika kados dhodhol, nanging jenang ladu punika radi ngeres amargi wonten campuran wijen ingkang sampun dipunbebek, manawi wonten laladan Sukoharjo punika dipunsebat jenang krasikan
Sanèsipun dhawet ayu Banjarnegara, jenang ladu ugi dipunremeni dhateng masarakat punika, jenang ladu dados ubarampe ingkang wigati saben wonten HUT Banjarnegara
Wonten ing pawiwahan jenang ladu ugi dados suguhan ingkang wajib wonten
Wonten ing ngandhap punika dipunandharaken kados punapa kemawon bahan ingkang kaginakaken
Caranipun Damel Jenang Ladu
Wonten ing ngandhap punika dipunandharaken kados pundi kemawon caranipun damel jenang ladu.
Anggaran Anggaran ya iku sawijining rencana keuangan, kang awujud pratélan rencana blanjan lan pendapatan
Iki uga kalebu rencana nyelengi, utang lan mènèhi utang
Anggaran dai sawijining barang kang wigati ing babagan mikro ékonomi, amarga ing kono migunakaké anggaran kanggo nggambaraké marang-barang kang didol-tinuku
Anggaran uga dijarwakake sawijining rencana organisasi kang diwujudake ing angka-angka
Anggaran duwé tujuan: Wigati anané anggaran
Anggaran nyengkuyung rencana kang bakal ditindakake kanthi yedhiani pathokan manawa ana owah-owahan kaanan lan langkah kang bakal dijupuk
Anggaran pamaréntah ya iku rankuman rencana pamaréntah ing babagan penerimaan lan blanja ingh sawijing periodhe, racaké tahunan kang karan taun anggaran
Ing Indonesia, anggaran pamaréntah karan Anggaran Pendapatan dan Belanja Nagara (APBN)
Superman Is Dead Superman Is Dead band sing diwiwiti Wong Bali saka acara-acara musik fèstival ing Kuta, Bali, Indonesia
Pawongan ingkang nyawiji, ya iku Bobby Kool, Eka Rock, lan Jerinx, iku durung tau ganti personil miwiti band Superman Is Dead saka taun 1995
Nalika iku, band iki jenengé uga Superman Silvergun
Nanging déning boten wonten tiyang ingkang sampurna ing dunya iki, banjur jenengé diganti Superman Is Dead
Banjur rékaman album piyambakan utawa indhie
Superman Is Dead iku kasil ngripta akèh album kaya ta: Sajroning album iku ana lagu sing kawentar ya iku": jadilah legenda, aku anak indonesia, outsider, lady rose" lan "sunset di tanah Anarki".
Chaerul Umam Chaerul Umam (lair ning Tegal, Jawa Tengah, 4 April 1943; umur 69 taun) ya iku salah sawijiné sutradara Indonésia